stanford-oval/wikipedia huggingface dataset:
Poliisi (jääkiekko)

Jääkiekkotappelu
Jääkiekossa nimitystä poliisi tai tappelija (englanniksi enforcer tai puhekielessä goon, toughguy) käytetään pelaajasta, joka suojelee joukkueen tähtipelaajia tappelemalla tai taklaamalla rajusti väkivaltaisuuteen erehtyneitä vastapuolen pelaajia. Heitä on kuvailtu tähtipelaajien henkivartijoiksi. Tappeleminen tarjoaa monille vähemmän taitaville pelaajille mahdollisuuden luoda uran jääkiekkoammattilaisena. Monet poliisit ovat rakenteeltaan isokokoisia ja joutuvat toimintatapansa takia kauden aikana istumaan useita jäähyminuutteja.
Poliisi on ollut yleinen roolipelaaja varsinkin pohjoisamerikkalaisissa jääkiekkoliigoissa. Roolia puolustaneiden mielestä poliiseja tarvitaan puolustamaan omaa joukkuetta sekä törkeiltä että sääntöjen harmaalle alueelle kohdistuneilta rikkeiltä. USA Todayn Nate Scottin mukaan poliisit ovat usein valmentajien ja muiden joukkueen pelaajien suosikkeja, koska he eivät pelaa koskaan itselleen vaan aina joukkueelleen. Tunnettuja poliiseja ovat olleet muiden muassa Dave Brown, Stu Grimson, Tie Domi, Clark Gillies, Terry O'Reilly, Joe Kocur, Dave Schulz, Dave Semenko, Bob Probert, Derek Boogaard ja Tiger Williams.
Vuonna 2012 kerrottiin, että poliisit ovat katoamassa jääkiekosta tappelujen vähentyessä. Osasyynä tähän ovat olleet entisten poliisien Boogaardin, Rick Rypienin ja Wade Belakin itsemurhat, joiden syyksi on epäilty päähän kohdistuneiden iskujen aiheuttamaa aivovammaa. Neurokirurgi Robert Cantu on tutkinut kuolleiden jääkiekkopoliisien aivoja ja todennut sekä Reggie Flemingin että Bob Probertin kärsineen kuollessaan kroonisesta traumaattisesta enkefalopatiasta. Sairautta pidettiin aiemmin pelkästään nyrkkeilijöiden ongelmana. Jääkiekkotoimittaja Roy MacGregor kirjoitti Belakin kuoleman jälkeen, ettei poliiseilla enää nykyään ole jääkiekossa muuta tehtävää kuin nolata peli ja satuttaa vastustajia. Muita syitä poliisien vähenemiseen NHL:ssa ovat olleet palkkakaton käyttöönotto ja pelin luonteen muuttuminen, sillä pelaajia rangaistaan nykyään myös sakoilla tai pelikielloilla.
Pootoori

| --- | --- |
:  Määritelmä: kolmas kuppi kahvia
: Wikipediassa ei ole artikkelia otsikolla Pootoori, koska aiheesta ei voi kirjoittaa kuin sanakirjamääritelmän verran. Katso pootoori kuitenkin Wikisanakirjasta, vapaasta sanakirjasta.
Plancher-Bas

| Plancher-Bas |
| --- | --- |

 vaakuna
 Plancher-Bas
 Koordinaatit: 47°43′19″N, 6°44′01″E 
Valtio:  Ranska
Alue:  Bourgogne-Franche-Comté
Departementti:  Haute-Saône
Arrondissementti:  Lure
Pinta-ala:  
 – Kokonaispinta-ala:  29,1 km²
Väkiluku (2019):  1 903 
 – Väestötiheys:  65 as./km²
Kunnan numero:  70413
 
 Kunnan kotisivut 
Infobox OKVirheellinen NIMI-arvo: 
Plancher-Bas on Ranskassa Haute-Saônen departementissa Bourgogne-Franche-Comtén alueella sijaitseva kunta. Se sijaitsee Rahinjoen varrella, noin 21 kilometriä Luren kaupungista itään.
Saint-Pancracen kirkko
Kunnan keskustassa oleva Saint-Pancracen kirkko on vuodelta 1488. Se tuhoutui rajussa tulipalossa vuonna 1771. Kirkon laiva ja kellotorni rakennettiin uudelleen seuraavana vuonna. Sisällä on kaksi alttaritaulua sekä kaksi puupatsasta, jotka ovat peräisin 1700-luvulta.
Aiheesta muualla

Kuvia tai muita tiedostoja aiheesta Plancher-Bas Wikimedia Commonsissa
Polyidos

Polyidos (m.kreik. Πολύϊδος) oli kreikkalaisessa mytologiassa korinttilainen tietäjä. Bellerofon kysyi häneltä neuvoa lähtiessään tappamaan Khimairaa, ja tämä neuvoi, kuinka hän löytäisi Pegasoksen.
Polyidos oli kuuluisan tietäjän Melampuksen sukukunnasta, Koiranoksen poika. Hänen kerrottiin rakentaneen puhdistaneen Megarassa Alkathooksen poikansa surmaamisesta, ja rakennuttaneen sinne pyhäkön Dionysokselle. Sen sisäänkäynnin luona olivat hänen tyttäriensä Manton ja Astykrateian haudat.
Minoksen ja Pasifaen pojan Glaukoksen hävittyä nämä kysyivät neuvoa kureeteilta. Nämä neuvoivat, että mies, joka löytäisi samankaltaisuuden Minokselle syntyneen väriä vaihtavan vasikan kanssa, löytäisi myös pojan.
Polyidos vertasi kolme kertaa päivässä väriään valkoisesta punaiseen ja siitä edelleen mustaksi vaihtavaa vasikkaa mulperipuun hedelmään tai karhunvatukkaan, ja Minos lähetti hänet etsimään lasta.
Etsiessään poikaa Polyidos näki pöllöin ajavan mehiläisiä ulos viinikellarista Minoksen palatsissa. Viinikellarissa oli tynnyrillinen hunajaa, ja Glaukos kuolleena sen sisällä. Minos vaati Polyidosta herättämään poikansa takaisin henkiin, ja vaikka Polyidos vastusteli, Minoksella oli hyvät perusteet pitäytyä vaatimuksessaan; oraakkeli oli kertonut näkijän palauttavan lapsen eloon. Niin Minos telkesi Polyidoksen pojan ruumiin kanssa samaan tilaan. Kun paikalle ilmestyi käärme, Polyidos tappoi sen kivellä. Pian kuitenkin sitä etsimään saapui toinen käärme, ja nähtyään kumppaninsa kuolleena, se lähti ja palasi mukanaan yrtti, jolla se herätti ensimmäisen käärmeen takaisin eloon. Seuraten tätä esimerkkiä, Polyidos käytti samaa yrttiä herättääkseen myös Glaukoksen kuolleista.
Minos kieltäytyi päästämästä Polyidosta lähtemään Kreetalta, ennen kuin hän olisi opettanut Glaukokselle selvinnäkemisen taidon. Polyidos teki näin, mutta viime hetkellä ennen lähtöään hän pyysi Glaukosta sylkäisemään suuhunsa. Tämän teki ja samalla unohti kaiken oppimansa.
Planai

| Planai |
| --- | --- |

Paikkakunta::  Schladming, Itävalta
Talviurheilukeskus:: Planai
Vuori:: Planai
Rinneluokitus:: Musta
Yläasema:: 1 908 m
Ala-asema:: 740 m
Korkeusero:: 1 168 m
Pituus:: 4 100 m
Maksimijyrkkyys:: 52 %
Keskijyrkkyys:: 28,5 %
Stadion:: WM-Park Planai
Hissi
Hissi:: Planai, Burgstallalmbahn
Tyyppi:: Gondolihissi, 8-hengen tuolihissi
Kapasiteetti:: 3 800 henkilöä/h, 2 800 henkilöä/h
Ala-asema:: 750 m
Väliasema:: 1 825 m–1 573 m
Yläasema:: 1 908 m
Miehet
Syöksylasku
Lähtö:: 1 753 m
Maali:: 777 m
Korkeusero:: 976 m
Pituus:: 3 334 m
Maksimijyrkkyys:: 52 %
Keskijyrkkyys:: 29,3 %
MM-kilpailut:: 6.2.1982, 9.2.2013
1. MC-kilpailu:: 22.12.1973
Super-G
Lähtö:: 1 348 m
Maali:: 777 m
Korkeusero:: 571 m
Pituus:: 1 885 m
Maksimijyrkkyys:: 52 %
Keskijyrkkyys:: 30,3 %
MM-kilpailu:: 6.2.2013
1. MC-kilpailu:: 27.11.1988
Suurpujottelu
Lähtö:: 1 145 m
Maali:: 765 m
Korkeusero:: 380 m
Pituus:: 1 300 m
Maksimijyrkkyys:: 52 %
Minimijyrkkyys:: 17 %
Keskijyrkkyys:: 29,2 %
MM-kilpailut:: 3.2.1982, 15.2.2013
1. MC-kilpailu:: 9.12.1978
Pujottelu
Lähtö:: 958 m
Maali:: 744 m
Korkeusero:: 214 m
Pituus:: 596 m
Maksimijyrkkyys:: 52 %
Minimijyrkkyys:: 25 %
Keskijyrkkyys:: 35,9 %
MM-kilpailut:: 7.2.1982, 17.2.2013
1. MC-kilpailu:: 21.12.1975
Naiset
Super-G
1. MC-kilpailu:: 26.11.1988
Suurpujottelu
Lähtö:: 1 105 m
Maali:: 745 m
Korkeusero:: 360 m
Maksimijyrkkyys:: 52 %
Minimijyrkkyys:: 17 %
MM-kilpailut:: 2.2.1982, 14.2.2013
1. MC-kilpailu:: 18.3.2012
Pujottelu
Lähtö:: 936 m
Maali:: 744 m
Korkeusero:: 192 m
Pituus:: 550 m
Maksimijyrkkyys:: 52 %
Minimijyrkkyys:: 25 %
Keskijyrkkyys:: 34,9 %
1. MC-kilpailu:: 11.1.2022
Joukkueparipujottelu
MM-kilpailu:: 12.2.2013
1. MC-kilpailu:: 16.3.2012
Planai on laskettelurinne Planain talviurheilukeskuksessa Schladmingissa Itävallassa.
Planai tunnetaan erityisesti siinä järjestettävässä alppihiihdon maailmancupin miesten pujottelun iltakilpailusta, The Nightrace. Vuosina 2023–2024 Planailla järjestettiin myös iltasuurpujottelukilpailut, jotka olivat ensimmäiset ja ainoat suurpujottelun maailmancupin iltakilpailut. Aiemmin illalla on järjestetty parisuurpujottelukilpailuja Italian Alta Badiassa.
Planailla miehet ovat kilpailleet vuosina 1982 ja 2013 alppihiihdon maailmanmestaruuksista. Naiset laskivat ainoastaan suurpujottelukilpailut Planailla, vuonna 2013 naiset laskivat muut lajit viereisessä Streicher-rinteessä.
Reitti

Planai alkaa samannimisen vuoren huipulta 1 908 metriä merenpinnan yläpuolelta.
Planain lopussa on Weirather-S-mutka, jonka jälkeen avautuu loppujyrkänne Zielhang (Maalijyrkänne), joka on koko rinteen jyrkin kohta 52 %:n jyrkkyydellä.
Planai loppuu 740 metriä merenpinnan yläpuolella Planet Planai -rakennuksen viereen.
Maalialue ja taustalla Planet Planai.
Streicher (vas.) ja Planai (kesk.).
Laukaus (yhtye)

| Laukaus> Tiedot |
| --- | --- |
Toiminnassa:  2001–2006
Tyylilaji:  hardcore punk
Kotipaikka:  Japani
Laulukieli:  suomi
Jäsenet:  Uutiset, laulu   Real hani, kitara   Kuroda purjo, bassokitara   02, rummut  
Levy-yhtiö:  Putrid Filth Conspiracy  
Infobox OKNimi-testi OK: 
Laukaus (ラウカウス, "raukausu") oli japanilainen, suomenkielistä musiikkia tekevä punk-kokoonpano. Jäsenet olivat kiinnostuneita suomalaisesta 80-luvun hardcore punkista, ja soittivatkin omien tuotostensa lisäksi versiointeja Riistetyt ja The Stalin -yhtyeiden kappaleista.
Laukauksen jäsenet olivat laulaja Uutiset ("uuti"), kitaristi Real hani ("hani"), basisti Kuroda purjo ja rumpali 02.
Laukaus ehti olemassaolonsa aikansa julkaista vain demokasetin ja kaksi EP:tä, mutta keikkaili ahkerasti. Vuoden 2004 marraskuussa yhtye osallistui PUNK AS A FUCK SHOW 2004 -tapahtumaan, joka julkaistiin myöhemmin DVD:llä. Laukaus esiintyi jopa yhdysvaltalaisen The Casualtiesin lämmittelijänä heidän kiertäessään Japania 2006 Punx Unite Japan -kiertueella.
Lokakuussa 2006 Laukaus ilmoitti lopettavansa. Uutiset ja 02 perustivat uuden yhtyeen N.O.W.
Diskografia

Mikä on tuolla? EP (2002)
Ollaan punk nuorisoo... EP (2004)
Aiheesta muualla

Diskografia yhtyeen sivuilla, kolme demokappaletta ladattavina
Laukaus JaME Worldissa
Piiloleikki

Etsijä laskemassa puuta vasten.
Piiloleikki eli piilosilla olo tai kuurupiilo on suosittu lasten leikki, jossa tarkoituksena on etsiä lähiympäristöön tai -maastoon piiloutuneita leikkijöitä.
Säännöt

Yksi leikkijöistä valitaan etsijäksi. Leikin ensimmäisen kierroksen valinta tapahtuu yleensä lorun, arvonnan tai lyhyen kilpajuoksun avulla. Etsijäksi valittu jää odottamaan ennalta sovittuun paikkaan samalla, kun muut leikkijät etsivät piilopaikan. Jokaisen on piilouduttava eri paikkaan. Etsijä laskee sovittuun lukuun asti ja sen jälkeen lähtee etsimään muita. Jos joku löytää toisen henkilön, hän sanoo esimerkiksi "Kari nähty!".
Se pelaaja, joka löydetään ensimmäisenä, on seuraava etsijä.
Poor Little Rich Girl

| ”Poor Little Rich Girl” Uriah Heep |
| --- | --- | --- |

Singlen tiedot
 Albumilta: Equator
 Julkaistu: 1985
 Tuottaja(t): Tony Blatt
 Tyylilaji: hard rock, rock
 Kesto: 03.53
 Levy-yhtiö: CBS Portrait
Uriah Heepin muut singlet
| ”Rockarama” 1985 | ”Poor Little Rich Girl” 1985 | ”Hold Your Head Up” 1989 |
Poor Little Rich Girl on Uriah Heepin kappale ja single vuodelta 1985. Se julkaistiin albumilla Equator. Kappaleen tekijöiksi on merkitty kaikki yhtyeen tuolloiset jäsenet. Singlen b-puolena oli kappale ”Bad Blood” sekä liveversio yhtyeen klassikkokappaleesta ”Gypsy”, joka löytyy myös Equatorilta.
Pieni Hirvijärvi (Mikkeli)

| Pieni Hirvijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°06′20″N, 26°53′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Ilmatonlampeen 
Järvinumero:  14.932.1.059
Mittaustietoja
Pinnankorkeus:  104,1 m  
Pituus:  740 m  
Leveys:  200 m  
Rantaviiva:  1,552 km  
Pinta-ala:  7,554 ha  
Saaria:  ei saaria 
 fiPieni Hirvijärvi 
Pieni Hirvijärvi  on Etelä-Savossa Mikkelissä  Taipaleen lähellä sijaitseva järvi.
Maantietoa

Järvi on 740 metriä pitkä, 200 metriä leveä, ja sen pinta-ala on 7,6 hehtaaria. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Järven vedenpinnan korkeus on 104,1 metriä mpy.
Pohjois-Hamgyeong

| Pohjois-Hamgyeongin maakunta 함경북도 Hamgyeongbuk-do |
| --- | --- |
 Maakunnan rannikkoa
 Maakunnan sijainti Pohjois-Koreassa
Valtio:  Pohjois-Korea
Alue:  Gwanbuk
Hallinto:  
 – hallinnollinen keskus:  Cheongjin
Pinta-ala:  17 570 km²
Väkiluku (2008):  2 327 362
 – väestötiheys:  132,5 as./km²
Pohjois-Hamgyeongin maakunta (kor. 함경북도, Hamgyeongbuk-do, hanja 咸鏡北道, McCune‑Reischauer Hamgyŏngbuk-to) on yksi Pohjois-Korean maakunnista. Se sijaitsee maan koillisosassa Kiinan rajalla Japaninmeren rannikolla. Pohjois-Hamgyeongissa on vuoden 2008 väestönlaskennan mukaan 2 327 362 asukasta ja sen pinta-ala on 17 570 neliökilometriä (mukaan lukien Raseonin erityisasemassa oleva kaupunki). Maakunnan pääkaupunki on Cheongjin.
Aluejako

Pohjois-Hamgyeongin maakunta jakautuu kolmeen kaupunkiin (si) ja 12 piirikuntaan (gun).
Aluejako > Kaupungit

Cheongjin-si (청진시; 清津市)
Gimchaek-si (김책시; 金策市)
Hoeryeong-si (회령시; 會寧市)
Aluejako > Piirikunnat

Buryeong-gun (부령군; 富寧郡)
Eorang-gun (어랑군; 漁郞郡)
Gilju-gun (길주군; 吉州郡)
Gyeongheung-gun (경흥군; 慶興郡)
Gyeongseong-gun (경성군; 鏡城郡)
Gyeongwon-gun (경원군; 慶源郡)
Hwadae-gun (화대군; 花坮郡)
Musan-gun (무산군; 茂山郡)
Myeongcheon-gun (명천군; 明川郡)
Myeonggan-gun (명간군; 明澗郡)
Onseong-gun (온성군; 穩城郡)
Yeonsa-gun (연사군; 延社郡)
Aiheesta muualla

Kuvia tai muita tiedostoja aiheesta Pohjois-Hamgyeongin maakunta Wikimedia Commonsissa
Pohjois-Pohjanmaan Liikunta ja Urheilu

| Pohjois-Pohjanmaan Liikunta ja Urheilu |
| --- | --- |

Perustettu:  1995
Tyyppi:  liikunnan aluejärjestö
Kotipaikka:  Oulu
Toiminta-alue:  Pohjois-Pohjanmaa
Aluejohtaja:  Jussi Ylitalo
Puheenjohtaja:  Mika Penttilä
Aiheesta muualla
Sivusto
Pohjois-Pohjanmaan Liikunta ja Urheilu (lyh. POPLI) on Pohjois-Pohjanmaan alueella toimiva liikunnan aluejärjestö. Järjestön perustehtävä on edistää hyvinvointia Pohjois-Pohjanmaan alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Pohjois-Pohjanmaan liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Pohjois-Pohjanmaalla.
Pohjois-Pohjanmaan Liikunta ja Urheilu on perustettu vuonna 1995. Järjestön toimisto sijaitsee Oulussa.
Pohjois-Pohjanmaan Liikunta ja Urheilu on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.
Plancherine

| Plancherine |
| --- | --- |
 Luostari Notre-Dame de Tamié
 Plancherine
 Koordinaatit: 45°39′57″N, 6°19′02″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Albertville
Pinta-ala:  
 – Kokonaispinta-ala:  6,9 km²
Väkiluku (2013):  424
 – Väestötiheys:  61,8 as./km²
 
 Kunnan kotisivut 
Infobox OKVirheellinen NIMI-arvo: 
Plancherine on kunta itäisessä Ranskassa Savoien departementissa Auvergne-Rhône-Alpesin alueella.
Nähtävyyksiä

Kunnan nähtävyyksiä on alkuperältään keskiaikainen vuonna 1132 perustettu sisterssiläisluostari Notre-Dame de Tamié. Nykyinen luostarirakennus on 1600-luvun lopulta. Myöhemmin luostarista tuli säännöiltään tarkempi trappistiluostari. Ranskan suuri vallankumous vuonna 1789 ajoi munkit maanpakoon, mutta säästi kuitenkin rakennukset. Vuonna 1861 munkit palasivat luostariin. Nykyään munkkiyhteisö on noin kolmekymmentä munkkia. Kaikille avoin liturgia toimitetaan ranskaksi. Myös gregoriaaninen kirkkolaulu on tärkeässä asemassa. Luostarissa toimivalla juustolalla rahoitetaan luostarin toimintaa. Siellä tuotetaan päivittäin 400 kg Abbaye de Tamié -juustoa. Luostari houkuttelee noin 200 000 kävijää vuodessa.
Luostarikirkko sisältä
Abbaye de Tamié -juustoa
Aiheesta muualla

Kuvia tai muita tiedostoja aiheesta Plancherine Wikimedia Commonsissa
Laulu kaikille

| Laulu kaikille Agit Prop |
| --- | --- | --- |

Studioalbumin tiedot
 Julkaistu: 1974
 Formaatti: LP (LRLP 112)   CD-levy (LRCD 112) C-Kasetti (LRC 112)
 Tuottaja(t): Agit Prop ja Eero Ojanen
 Tyylilaji: poliittinen laululiike
 Kesto: 40.43
 Levy-yhtiö: Love Records
Agit Propin muut julkaisut
| Agit-propin kvartetti laulaa työväenlauluja 1972 | Laulu kaikille 1974 | Väinämöisen soitto 1977 |
Laulu kaikille on Agit Propin toinen studioalbumi, joka ilmestyi vuonna 1974 ja uudelleenjulkaisuna CD-muodossa 2002. Sen julkaisi myös Länsi-Saksassa vuonna 1976 paikallinen Pläne-levymerkki. Albumin kannen on suunnitellut Mika Launis.
Kappaleet > A-puoli

Laulu kaikille – 2.23
Lakanneen laulun kaiku – 2.51
Neljä rikollista – 3.24
Ei lepää kuparisydän – 3.35
Maailman ääriin – 3.08
Allendelle – 3.09
Kansan nyrkki – 2.35
Kappaleet > B-puoli

Puolue – 3.16
Haluavatko venäläiset sotaa? – 3.06
Oppimisen ylistys – 5.25  (san. Bertolt Brecht, suom. Hannu-Pekka Lappalainen)
Kahden laulu – 2.43
Olen kommunisti – 1.16
Sydämestä hulmahtavat liput – 4.27
Solistit

Pekka Aarnio
Monna Kamu
Martti Launis
Sinikka Sokka
Laukaus tehtaalla

| Laukaus tehtaalla |
| --- | --- |

Ohjaaja:  Erkko Kivikoski
Käsikirjoittaja:  Paavo Rintala Erkko Kivikoski Juho Gartz
Tuottaja:  Jörn Donner
Kuvaaja:  Esko Nevalainen
Leikkaaja:  Juho Gartz
Pääosat:  Urpo Poikolainen Aarne Hakulinen Pentti Viljakainen Artturi Haikonen
Valmistustiedot
Valmistusmaa:  Suomi
Tuotantoyhtiö:  Jörn Donner Productions Oy
Ensi-ilta:  1973
Kesto:  83 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Laukaus tehtaalla on Erkko Kivikosken ohjaama elokuva vuodelta 1973.
Metallimies Henriksson ajaa pyörällä tehtaalle ja ampuu johtaja Pylvänäisen. Tapahtuman kuvausaikaankin ajankohtaiset taustat, tehtaan irtisanomiset, esitetään takaumina. Mestariteokseksi luonnehtimansa Kivikosken elokuvan kriitikko näkee enteilevän tulevaa globalisaatiota. Näyttelijät olivat pääosin amatööriväkeä, mikä tuo elokuvaan oman karheanrealistisen sävynsä.
Näyttelijät

| 0 | 1 | 2 |
| --- | --- | --- |
|  Urpo Poikolainen  | … |  metallimies Henriksson   |
|  Aarne Hakulinen  | … |  insinööri, varatoimitusjohtaja Tauno Pylvänäinen   |
|  Pentti Viljakainen  | … |  pääluottamusmies Ensio Vuori   |
|  Artturi Haikonen  | … |  metallimies Oskari Niemi   |
|  Erkki Helo  | … |  vuorineuvos Gustaf Ingman   |
|  Raimo Ahrenberg  | … |  insinööri Raimo Alakurtti   |
|  Esko Valonen  | … |  insinööri, johtaja Nordberg   |
|  Arvo Hursti  | … |  vanha metallimies   |
|  Pauli Virtanen  | … |  toimitsija Kuitunen   |
|  Eino Ali-Kovero  | … |  metallimies   |
|  Ahti Setälä  | … |  metallimies   |
|  Seija Mikkonen  | … |  Alakurtin vaimo   |
|  Jarmo Snäll  | … |  nuori metallimies   |
|  Pentti Pykälä-Aho  | … |  Tuomola   |
|  Seija Saarikuru  | … |  Airi Pylvänäinen   |
|  Jussi Myyrä  | … |  toimitsija Lauri Pohjola   |
|  Pentti Sipiläinen  | … |  konttoripäällikkö   |
|  Sulo Hesenius  | … |  rotary-veli   |
|  Risto Juhani  | … |  kuvauslupaa kysyvä paikallisjohtaja   |
|  Nestori Huhtanen  | … |  Yhtyneet Metallit Oy:n pääjohtaja   |
|  Sirkka Pohtimo  | … |  rouva Välipekkala, Henrikssonin tytär   |
|  Leena Raunio  | … |  rouva Laanila, Pylvänäisen sihteeri   |
|  Pentti Pajukallio  | … |  tuotantomatemaatikko   |
|  Marjo Väisänen  | … |  Marjo Pylvänäinen   |
|  Ilkka Valli  | … |  Ilkka Pylvänäinen   |
|  Aini Front  | … |  Niemen vaimo   |
|  Reijo Franck  | … |  laulaja   |
|  Pentti Pitkäaho  | … |  Rissanen, mies lakkokokouksessa   |
|  Mirjam Paavilainen  | … |  Tuomolan vaimo   |
|  Kalle Paavilainen  | … |  Kalle   |
|  Tuula Lahdelma  | … |  Tuula Tuomola   |
|  Tarja Heiskanen  | … |  Ingmanin sisäkkö   |
Aiheesta muualla

Juonikuvaus Elonet.fissä
Taustatietoja tuotannosta Elonet.fissä
Pohjalainen (täsmennyssivu)

Pohjalainen-nimisiä lehtiä on useita:
Pohjalainen, Vaasassa vuosina 1889–1901 ilmestynyt sanomalehti
Pohjalainen, Vaasassa vuosina 1910–1915 ilmestynyt sanomalehti
Pohjalainen, Vaasassa vuodesta 1903 lähtien ilmestyvä sanomalehti, entinen Vaasa
Sukunimenä

Heimo Pohjalainen (1930–2012), kirjailija, koulunjohtaja ja kotiseutuneuvos
Juhana Pohjalainen (1819–1866), maanviljelijä ja valtiopäivämies
Martti Pohjalainen (1935–2017), muusikko, säveltäjä ja sanoittaja
Ritva-Liisa Pohjalainen (s. 1949), koru-, vaate- ja taidemuotoilija
Tomi Pohjalainen (s. 1983), futsalmaalivahti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pohjalainen”, voi hakea sivunnimihaulla, laajalla sivunnimihaulla tai tekstihaulla.
Poliisi & Oikeus

| Poliisi & Oikeus |
| --- | --- |
Julkaisija:  Suomen Poliisijärjestöjen Liitto
Perustettu:  1930
Päätoimittaja:  Sari Haukka
Kotimaa:   Suomi
Kieli:  suomi
Aiheesta muualla
Kotisivu
Poliisi & Oikeus (P&O) on Suomen Poliisijärjestöjen Liiton (SPJL) julkaisema jäsenlehti, joka ilmestyy 4 kertaa vuodessa. Lehden päätoimittaja on viestintäpäällikkö Sari Haukka.
Lehden ensimmäinen numero julkaistiin tammikuussa 1930. Tuolloin lehden nimi oli Poliisimies. Uudeksi nimeksi otettiin Poliisi & Oikeus vuonna 1995, kun Suomen Poliisien Liitto, Suomen Rikospoliisien Liitto ja Poliisikunnan Keskusliitto yhdistyivät Suomen Poliisijärjestöjen Liitoksi.
Aiheesta muualla

Lehti SPJL:n sivuilla (Arkistoitu – Internet Archive)
Lassi Koponen

Lauri (Lassi) Juhani Koponen (14. heinäkuuta 1928 Savonlinna – 16. joulukuuta 2022 Kuopio) oli suomalainen opettaja ja nuortenkirjailija.
Kirjailijaksi Koponen ryhtyi 1970-luvulla, kun esikoisteos, nuortenkirja Mölymäen veijarit julkaistiin. Tämän jälkeen Koponen kirjoitti neljä muuta romaania. Mölymäen veijareissa, Veijareiden valistusajassa ja Tossun talvisodassa seurataan erään tietyn kuopiolaisen poikaporukan seikkailuja.
Koposen kirjat sijoittuvat sotien jälkeiseen Kuopioon. Poikkeuksena on viides ja toistaiseksi viimeinen romaani Ässät ja salaseura, jonka päähenkilönä on kaksi tyttöä, jotka perustavat salaseuran.
Koponen kirjoitti ylioppilaaksi Kuopion yhteiskoulusta vuonna 1949 ja jatkoi opintojaan kansakoulunopettajaksi Oulun opettajakorkeakoulussa, josta valmistui 1954. Koponen oli kansakoulunopettajana Kiuruvedellä 1950–1951, Leppävirralla 1951–1953, Paltamossa 1953–1954, Haukiputaalla 1954–1955, Kuopiossa 1955–1958, Leppävirralla 1958–1960, ja Kuopiossa 1961–1978. Kuopion koululaitoksen oppimateriaalikeskuksen johtaja hän oli vuodesta 1978. Koponen kirjoitti nimimerkillä Juho pakinoita Savon Sanomiin vuodesta 1970.
Koponen oli 1982 perustetun Savon kielen seura r.y.:n perustajajäsen ja toimi seuran eri tehtävissä vuoteen 2000. Koponen kirjoitti seuran historiikin seuran 30-vuotisjuhlajulkaisuun.
Koposen vanhemmat olivat piiriesimies Otto Koponen ja Tyyne Johanna (o.s. Grönroos). Koposen puoliso oli Helka Anneli (o.s. Lyytikäinen) vuodesta 1951.
Teokset

Mölymäen veijarit (WSOY 1977)
Veijareiden valistusaika (WSOY 1982)
Tossun talvisota (WSOY 1984)
Pusun pojat pinteessä (WSOY 1985)
Ässät ja salaseura (WSOY).
Aiheesta muualla

Lassi Koponen Pohjoissavolaisen kaunokirjallisuuden bibliografiassa (Arkistoitu – Internet Archive)
Lauri Koposen muistokirjoitus Helsingin Sanomissa
Punasotilas

Punasotilas oli vuodesta 1919 aina 1930-luvun lopulle asti ilmestynyt Suomen Kommunistisen Puolueen sotilasjärjestön julkaisema asevelvollisille tarkoitettu laiton lehti. Sitä jaettiin lähinnä varuskunnissa. SKP:n toiminnan ollessa kiellettyä Suomessa Punasotilasta toimitettiin ja painettiin Neuvostoliitossa. Lehden painopaikka oli Pietari ja sen ensimmäisenä päätoimittajana oli kuolemaansa elokuuhun 1920 saakka venäjänsuomalainen bolševikki Jukka Rahja.
Punasotilas ilmestyi kerran kuukaudessa A5-kokoisena monisteena, joka käsitti 8-30 sivua. Lehteä painettiin noin 100–300 kappaletta ja sen jakelun varuskunnissa hoitivat laillisten sosialististen nuorisoliittojen jäsenet sekä muut luotetut henkilöt. Punasotilasta kierrätettiin varusmiesten keskuudessa kädestä käteen. Tarkoituksena oli, että lehden lukenut välitti sen eteenpäin seuraavalle. 1920-luvun puolivälissä SKP:n oma arvio lehden lukijamääräksi oli noin tuhat henkilöä. Innostusta Punasotilaan levittämiseen ja lukemiseen rajoitti se, että kiinni jäädessä seurauksena oli rangaistus, joka yleensä oli palvelusajan pidentäminen.